Ақберен Елгезек. Риторикалық сұрақтар
"Ақберен Елгезек. Риторикалық сұрақтар"|"https://madeniportal.kz/adebiet/aqberen-elgezek-ritorikalyq-suraqtar"
TITLE: Ақберен Елгезек. Риторикалық сұрақтар
URL: https://madeniportal.kz/adebiet/aqberen-elgezek-ritorikalyq-suraqtar
META: "Ақберен Елгезек. Риторикалық сұрақтар"|"https://madeniportal.kz/adebiet/aqberen-elgezek-ritorikalyq-suraqtar"
TOTAL WORDS: 258
TEXT: ЕЗУ ТАРТЫП КҮЛГЕН МҰҢ Осы бір ақын жігіттің ныспысы – Ақберен. Дулығалы, дулы есім, асқақ естіледі. Оның топтама өлеңін бұдан көп бұрын «Қазақ әдебиетінің» «Жас қалам» қосымшасынан оқығам. Оқығам да қойғам. Оным бекер екен, жақында қағаздарымды қопарыстыра келе, жас дарынның сол өлеңдерімен қайта қауыштым. Сол сәт өзім де күзгі тұманды түндей қандай да бір қамырықты күйде болғандығымнан ба екен, әуелі бірден көзіме түсе кеткені «Депрессия» атты бірінші өлең еді. Қайыра оқып шықтым. Бек лыпыған күлгін-жасыл жүзінде қас дұшпанның арам қаны алабөтен ырши безектеген ақ берендей Ақберендік сұмдық өткір күйзеліс! Шынымды айтайын, «Әлі бала деуге де болатын өрімдей жас ақынның мұншама ышқынуына не себеп?» деген ауыр ойға қалдым бірден. Өйткені тіршілікте «плюсминус» екі энергия өзара кенет жалғаса қалғанда, жарқыраған үшінші бір қозғалыс болмысы қашан да тосыннан ерен жаратыла кететіні секілді, қарама-қарсы орасан қуаттарға ие «параллель» сезімдер өзара «күркіресе қиылысып» түскенде де не осындай депрессиялық түңіліс түнегі күрт тұтанады, не әлденендей тылсым бір ізгі түйсік оты ілкім пайда болады. Жан дүниенің ондайлық сұрапыл динамикасы аузымыздан ақ жалын сөз болып және ақтарыла жөнелу үшін төсіміз ішінде – көзі тостағандай Көңіл, төбемізде – кемел ақылға лайық көсем Рух болуы қажет. Ал Ақберен – жазмыш дариясын жалпағынан кешіп, «қайран жиырма бесін» қамыға жырлайтын қапері толық қартаң жаста емес, әлі балғын азамат. Алайда белгілі бір мөлшерде Ақберенде көпті көрген көсемдарларға ғана тән, әрі кез келген уақытта шағылыса кетуі бек мүмкін әлгіндей «өзара параллель» екі алапат та бар болып шықты. Тыныштықбек ӘБДІКӘКІМҰЛЫ, Ақын, «Қазақ әдебиеті» газеті, №11, 10. 2006 ЖАҢАЛЫҚТАР АЙМАҚТАР АВТОРЛАР СҰХБАТТАР MADENI TV ӘДЕБИЕТ ТЕАТР МУЗЕЙ КІТАПХАНА МУЗЫКА КИНО БЕЙНЕЛЕУ ӨНЕРІ САЛТ-ДӘСТҮР ТУРИЗМ
